Vydeniai vald
Vydeniai vald (leedu keeles Vydenių seniūnija) on 2. järgu haldusüksus (vald) Leedus Varėna rajooni territooriumil. Vald piirneb kagus Valgevenega. Valla pindala on 150 km². 2011. aasta seisuga elas vallas 1385 inimest. Valla keskuseks on Vydeniai küla. Vallavanem on Genė Ramaškienė. 70 % valla pindalast võtavad enda alla metsad. Kõrgeim koht asub Riliškiai küla lähistel ja ulatub 194 meetrit üle merepinna.